[{"text_idx": "#000000", "text": "Rhywun ar dy ochr di"}, {"text_idx": "#000002", "text": "Mae\u2019r mwyafrif ohonom yn gallu teimlo\u2019n drist weithiau. Cysylltodd Katie a\u0302 Coda\u2019r Meic am ei theimladau o dristwch. Dyma gyngor Meic i helpu."}, {"text_idx": "#000005", "text": "Nid ydw i\u2019n gwybod beth sydd yn bod arna i, dwi\u2019n teimlo mor isel. Mae pobl yn dweud, \u201cdy fislif di yw e\u2019\u201d ond dwi\u2019n meddwl ei fod yn fwy na hynny. Dwi\u2019n teimlo mor drist drwy\u2019r adeg."}, {"text_idx": "#000007", "text": "Mae\u2019n ddrwg iawn gen i glywed dy fod di\u2019n teimlo\u2019n drist drwy\u2019r adeg. Nid yw\u2019n iawn i ti deimlo fel hyn ac mae\u2019n siw\u0302r bod bywyd yn eithaf diflas oherwydd hyn. Ond mae yna bethau gallet ti ei wneud i geisio newid pethau."}, {"text_idx": "#000008", "text": "Mae pawb yn cael cyfnodau pan fyddem yn teimlo hwyliau isel, yn teimlo\u2019n drist neu\u2019n anhapus am fywyd. Fel arfer nid yw hyn yn ddigon i\u2019n hatal rhag byw bywyd normal, ond gall pethau ymddangos yn anoddach ac nad yw werth yr ymdrech."}, {"text_idx": "#000009", "text": "Fel arfer, diolch byth, mae\u2019r teimladau yma yn diflannu ar o\u0302l cyfnod ac rydym yn dychwelyd i fod yn \u2018ni\u2019 unwaith eto. Ond, mae\u2019n syniad da i chwilio am batrwm pan fydd hyn yn digwydd. Oes yna rywbeth y gwnes di, rywbeth ddigwyddodd, rhywun y gwelais di ayb. a wnaeth i ti deimlo fel hyn? Os wyt ti\u2019n ymwybodol o\u2019r hyn sydd yn achosi i ti deimlo fel hyn yna efallai bydd yn gwneud mwy o synnwyr i ti. Mae posib paratoi os yw\u2019n digwydd eto, a dysgu sut i reoli\u2019r teimladau yn well."}, {"text_idx": "#000010", "text": "Mae iselder yn wahanol i hwyliau isel a bod yn drist. Mae\u2019n gallu gwneud ein bywydau yn anodd iawn i\u2019w reoli. Mae perthnasau gyda theulu a ffrindiau yn gallu dioddef, gall amharu ar yr ysgol, gwaith neu fywyd cymdeithasol a gall fod mor ddrwg fel nad oes gen ti unrhyw ddiddordeb yn gwneud unrhyw beth."}, {"text_idx": "#000011", "text": "Os yw hyn yn swnio fel ti yna\u2019r peth cyntaf i ti ei wneud ydy sicrhau nad oes rheswm corfforol. Weithiau gall rhywbeth fod o\u2019i le yn gorfforol sydd yn gwneud i ti deimlo fel hyn, ac nid wyt ti\u2019n sylweddoli ar yr effaith mae\u2019n gallu cael ar dy iechyd meddwl. Cysyllta a\u0302 dy feddyg teulu fydd yn gallu helpu."}, {"text_idx": "#000012", "text": "Os nad oes problem gorfforol yna syniad da fydda i feddwl yn galed iawn am yr hyn fydda\u2019n gallu bod yn rheswm dros deimlo mor isel. Gall cadw dyddiadur helpu gyda hyn. Wrth edrych yn o\u0302l dros yr hyn cofnodwyd, efallai byddi di\u2019n sylweddoli ar rywbeth fydd yn gwneud pethau ychydig yn fwy amlwg."}, {"text_idx": "#000013", "text": "Cyngor i geisio teimlo\u2019n well"}, {"text_idx": "#000014", "text": "Os nad yw\u2019r uchod wedi helpu, ac nid wyt ti\u2019n gallu meddwl am reswm dy fod di\u2019n teimlo\u2019n isel, yna ceisia feddwl am y pethau gallet ti eu gwneud i geisio teimlo\u2019n well. Dyma ychydig o syniadau i roi tro arnynt:"}, {"text_idx": "#000015", "text": "Mae angen digon o gwsg o ansawdd dda. Sicrha bod holl dechnoleg yn cael ei ddiffodd o leiaf awr cyn i ti geisio cysgu. Dyma erthygl ar Meic: Cyngor Cysgu\u2019n Well"}, {"text_idx": "#000016", "text": "Bwyta diet iach a chytbwys. Ceisia sicrhau dy fod di\u2019n cael cymysgedd dda o\u2019r holl grwpiau bwyd. Edrycha ar y canllaw Bwyta\u2019n Dda."}, {"text_idx": "#000017", "text": "Maent wedi profi bod cadw\u2019n heini yn gallu gwella ein hiechyd corfforol a meddyliol. Nid oes rhaid ymuno a\u0302 gym neu ddechrau rhedeg marathonau \u2013 cychwynna gyda cherdded, mynd ar gefn beic neu gicio pe\u0302l. Darganfydda\u2019 rywbeth fydd yn gwneud cadw\u2019n heini\u2019n hwyl, fel nad yw\u2019n teimlo fel gwaith diflas. Cer draw i\u2019r erthygl yma ar The Mix sydd yn trafod sut gall cadw\u2019n heini drechu pryder ac iselder."}, {"text_idx": "#000018", "text": "Cadw dyddiadur o ddiolchgarwch. Mae yna rywbeth i fod yn ddiolchgar amdano mewn bywyd o hyd. Bydd cofnodi hyn ar bapur yn caniata\u0301u i ti feddwl am y pethau da yn dy fywyd a gall helpu ti i deimlo\u2019n fwy positif."}, {"text_idx": "#000019", "text": "Treulia amser gyda\u2019r bobl sydd yn gwneud i ti deimlo\u2019n dda. Gall egni da a phositif gael effaith arnat ti yn yr un ffordd y mae teimladau negyddol person yn gallu gwneud i ti deimlo\u2019n isel. Treulia amser gyda\u2019r bobl sydd yn gwneud i ti deimlo\u2019n hapusach."}, {"text_idx": "#000020", "text": "Gosod targedau a gweithio tuag atynt. Gall cyflawni targedau roi teimlad gwych o gyflawniad ac mae hyn yn gallu gwneud i ti deimlo\u2019n hapusach."}, {"text_idx": "#000021", "text": "Gwna rywbeth creadigol. Beth am ddysgu rhywbeth newydd? Mae cadw\u2019n brysur wrth ddysgu a bod yn greadigol yn gallu rhoi teimlad o gyflawniad a gwella hwyliau isel."}, {"text_idx": "#000022", "text": "Treulia lai o amser ar gyfryngau cymdeithasol. Er ein bod yn ymwybodol bod pobl yn rhannu\u2019r darnau gorau o fywyd (wedi\u2019u golygu) mae\u2019n dal i fedru gwneud i ni deimlo\u2019n isel. Paid cymharu dy fywyd i\u2019r rhai afrealistig ar-lein. Dysga beth sy\u2019n wir a beth sydd ddim yn ein herthygl: Ydy\u2019r Hyn Ti\u2019n Weld Ar Instagram Yn Wir?"}, {"text_idx": "#000023", "text": "Dweud wrth rywun sut rwyt ti\u2019n teimlo a rhoi cyfle iddynt gynnig cefnogaeth. Nid allent helpu os nad ydynt yn gwybod. Dweud wrth ffrind, teulu neu rywun gallet ti ymddiried ynddynt. Neu gallet ti gysylltu a\u0302 chynghorwyr cyfeillgar Meic, rydym yma i wrando a helpu yn gyfrinachol ac am ddim. Ffonia, tecstia neu sgwrsia ar-lein rhwng 8yb a hanner nos bob dydd."}, {"text_idx": "#000024", "text": "Cer draw i\u2019r dudalen GIG yma i weld symptomau hwyliau isel ac iselder, beth i wneud a ble i gael cymorth. Mae gan Young Minds gyngor gwych ar iselder, y symptomau a sut i\u2019w drin hefyd."}, {"text_idx": "#000026", "text": "Am ddim o ffonau symudol. Ni fydd yn ymddangos ar y bil."}, {"text_idx": "#000027", "text": "Yn rhad ac am ddim!"}, {"text_idx": "#000028", "text": "Oes rhywun yn gwrando arnat ti?"}, {"text_idx": "#000029", "text": "Rhywun i wrando. Rhywun i'th gymryd o ddifrif. Rhywun i roi cyngor."}, {"text_idx": "#000031", "text": "Torri\u2019r Distawrwydd: Camdriniaeth a Thrais Rhywiol"}, {"text_idx": "#000036", "text": "Arholiadau a dy Iechyd Meddwl"}]